શાપર (તા. જામનગર)
શાપર ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા જામનગર જિલ્લામાં આવેલા કુલ ૬ (છ) તાલુકાઓ પૈકીના એક એવા જામનગર તાલુકામાં આવેલું એક ગામ છે.

શાપર ગામનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ,  દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે.

ભૂગોળ 
શાપર ગામ જામનગર જિલ્લાનાં મુખ્ય મથક જામનગરથી આશરેે ૨૩ કિમીનાં અંંતરે સસોઈ નદીનાં કાંઠે વસેલું છે. તેની પાસેેેથી રાજકોટ-જામનગર-વાડીનાર રાજ્ય ધોરીમાર્ગ ક્રમાંક ૨૫ પસાર થાય છે. પ્રસિદ્ધ યાત્રાધામ દ્વારકા શાપર ગામથી ૧૧૩ કિમીના અંતરે આવેલું છે. રિલાયન્સ રિફાઈનરી ગામથી ૮ કિલોમીટરનાં અંતરે આવેલી છે.

સગવડો 
ગામમાં કુમાર શાળા, કન્યા શાળા, પ્રાથમિક શાળા, માધ્યમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે. શાપરમાં પ્રાથમિક શાળાની સ્થાપના ઇ.સ. ૧૮૯૨માં થઇ હતી. ગામમાં હેલ્થ સબ સેન્ટર પણ આવેલું છે.

જામનગર તાલુકો
સૌરાષ્ટ્ર